钦定古今图书集成/历象汇编/庶征典/第060卷 > 《观象玩占》 > 《诸宫日风起占》
## 钦定古今图书集成/历象汇编/庶征典/第060卷 > 《观象玩占》 > 《诸宫日风起占》

宫日：风从子午宫来，为“宫动宫”，主人君出行，急风暴
起，有急令、慢风有喜令。以日干占知远近。

宫日，风从阳宫来，山陵崩坏；人君出行，地动旱；有土
工从阴宫来，地震裂；若后出行，又为旱。一曰，阳宫之
日，风从子午宫来，君出行。阴宫之日，风从子午宫来，
后出行。

宫日，风从子午宫来，时加子午为重宫，君出行，大臣
走，又为风雨不调。

宫日，风从丑未寅申征来，为宫动征，有火灾，有土工
宝物出，有兵时。加征为重征，为义兵行，有土工，有诏
令，谓之“义风。”

宫日，风从卯酉羽来，为宫动羽，主大雨，不则大臣出
走。又旱。宫君羽，臣，君怨臣走。宫土羽水，土盛水衰，则
火起为旱。若时加羽，为重羽，即有雨，五谷熟。

宫日：风从辰戌商来，为宫动商，有兵行，且有客兵来。
时加辰戌为重商，有兵殃。

宫日，风从巳亥角来，为宫动角，主战，人主忧，客兵伤，
有丧。从阳角来，有边兵战，有大丧。宫为土、为君、为角、
为木。土动木不胜，故君凶。木主哭泣，故有丧。时加巳
亥，为重角，君不昌。

宫日：大风从干来，有暴雨涌水，若风不扬，尘气和畅，
日光明盛，不寒惨者，国有喜令。从艮来，山陵崩坏，人
君出行，水涌地裂。从巽来，蝗虫生害五谷。从坤来，有
土工鸟兽为害。

《宫》日，“风鸣条”，以上止于宫，皆为人君出。从德乡来，以
德事出；从刑乡来，以刑事出；温和清明，以喜事出；寒
惨白浊，以忧事出。宫风卒起，宫宅中皆为土工作，若
乱溃，则为聚众。

宫日：风从征、羽上来，皆为民不安。羽上来，为水涝。商
上来，为火须。蓬勃叫怒，吹砂走石，日光昏惨，乃占后
同。

诸宫日风频起，白日沈冥，雾气四塞，或热或寒，边境
不宁，臣下逆命。

宫日：寒风切切，人怀战栗。人君用刑急刻，诛罚不忠。
宫日，乱风，啾唧有声，令人悲惨。鸣条落叶，冷气逼人。
有大丧，大臣殃。

宫日：潇潇习习，摆树鸣条。去地稍高，不扬尘土。日色
清明，天气和畅。或从岁月日德及合上来，谓之“德风。”
天子有德，大臣忠正，天下太平。

凡受宫之日，风从《干》上天门起，鸣条以上，至发屋折
木，风气清凉，止于合德，日光明洁，是谓“王风。”诸宫日
风起坤鸣条已上，不扬尘土，天气清爽，日光明盛，是
谓“相风。”皆谓天子有德，臣子忠孝，岁熟民安，四裔臣服。

“庚子日，阳宫之日，夜半宫时，大风从子来，折木发屋，
止于辰”，此为宫入墓，天子有忧丧，大臣死，期九十若
九十日。

《庚午阴宫》之日，日中夜半，大风从子午起，折木发屋，
止于辰，此皇帝卒暴病，期九日，若九十日。

《庚子》阳宫之日，夜半风从酉上起，止于午，风调，不怒
不勃，天子有喜，若立皇后，期三九日。

《丙戌》阳宫之日，有风从未上来，止于戌，民忧疾病。以
日占国，此是刑例，其馀依此占之。

诸宫日时加子午，风从四季上来，有奸人来行间人
君左右亲客内乱。若风势勃怒，吼乱寒惨，吹沙涨天，
日色冥晦，或无刑杀，必有叛逆兵起。

丙辰、辛未、丙戌、辛丑，此四日为四季受宫之日，风从
四季上来，折木扬砂，五日以上至九日，风止子午，此
为外国君长万里来朝，或遣使贡献。近期五十日，中
百日，远百五十日，天色和暖晴明乃至，寒惨昏浊不
至。

诸阳宫之日，风从阳征上来，为诏书到。欲知何诏书，
以风至之时占之。时加寅午，迁除诏；时加巳酉，宽大
诏；时加申子，赋敛诏；时加亥卯，接章诏，事君诏；时加
辰未，嫁女诏。〈原阙〉诏“皆期九日，远四十五日。”

诸阳宫之日，风从岁月刑上来，回止征方，风火迅急，
此上官收，下官证对，无罪。

诸阳宫日，风从帝旺上来，或子午上来，俱为诏书。以
干支所加时日生死知书。所谓“若从相来，为公卿书。”
春甲、夏丙、秋庚、冬壬，俱天子所在。若风从其上来，时
加公正，此天子令也；时加奸邪，书不可信。